三定聚

三定聚，或作三聚（梵語：Trayo rāśayah），佛教術語，指正定聚、邪定聚、不定聚。

 解釋 

 佛學大辭典 

丁福保的《佛學大辭典》給出以下解釋：

三聚三聚（佛學大辭典）
（名數）以三聚該收一切眾生也。一、正定聚，必定證悟者。二、邪定聚，畢竟不證悟者。三、不定聚，在二者中間有緣證悟，無緣不證悟也。此三聚之義通於大小乘，小乘之《俱舍論》十曰：「正、邪、不定聚；聖造、無間、餘。」預流向以上之聖者為正定聚，造五無間業者為邪定聚，在此二者中間修七方便之行者為不定聚。大乘之三聚有多義，《智度論》八十四曰：「能破顛倒者名正定，必不能破顛倒者是邪定，得因緣能破、不得則不能破是名不定。」是通相說三聚，未判其位也。依《起信論》之所說，則十信以前之凡夫不信因果，為邪定，十住以上為正定，十信之人為不定性。此為實大乘之義。權大乘之相宗，則依《智度論》之說意，不因位而制之，依彼宗所立之五性而立之。即無種性之人為邪定，不定種性之人為不定性，菩薩定性之人為正定。又依《釋摩訶衍論》之一說，則十聖為正定聚，三賢為不定聚，自餘之凡夫為邪定聚。是亦權大乘之意也。圭峰之《起信筆削記》三曰：「權教以無種性人為邪，以菩薩為正，以不定性人為不定。終教以一切異性為邪，三賢為正，十信為不定。」《探玄記》三曰：「若依地論，見道以上，方名正道。」

 佛光大辞典 

《佛光大辞典》給出的解釋：

三定聚
梵語 trayo rāśayah，巴利語 tayo rāsī。略稱三聚、三際。「聚」即聚類、聚集之意。此係從求正果之修行立場所作之分類。眾生分為如下三類：正定聚、邪定聚、不定聚。分別而言，三定聚或作正性定聚、邪性定聚、不定性聚，或必正聚、必邪聚、不定聚，或直見際、邪見際、亦不在邪亦不在正見際。略稱為正定、邪定、不定。以上三聚之名稱雖見於《阿含經》，惟《阿含經》另說等聚、邪聚、不定聚，或善聚、等聚、定聚等三聚。按《俱舍論》卷十所稱，見道以後之聖者斷盡見惑等，必定入於擇滅（即涅槃，謂之正性），此即正性定聚；犯五無間業者必定墮入地獄，此即邪性定聚（三惡趣稱為邪性）；其餘依緣次第不定者，即為不定性聚。  
《瑜伽師地論》卷六十四中，將三聚各別為本性與方便兩種，共說六聚。依此，法相宗據五性各別之教義加以解釋。華嚴宗從種性、解惑、行業、邪正位、大乘菩薩之得失等五方面加以解釋。又以三聚配於菩薩之階位，《釋摩訶衍論》卷一中舉出三種說法，其一同於華嚴宗之說，認為十信以前為邪定、十信為不定、十信以後為正定。據《無量壽經》卷下所載，阿彌陀佛之淨土無邪定聚與不定聚，所住者皆為正定聚（住正定聚）。此即一般所謂之處不退（無退墮惡緣之處）。據此，日本淨土真宗謂，得他力信心之第十八願行者為正定聚，雜行雜修萬善諸行往生淨土之第十九願行者為邪定聚，以自力念佛之第二十願行者為不定聚。唯有正定聚者有真實報土，方能成佛。〔《放光般若經》卷十三、《大毘婆沙論》卷一八六、《華嚴經探玄記》卷三、《圓覺經大疏鈔》卷三之上〕

 對比 

下表列舉幾種常見說法。

出處 正定聚 邪定聚 不定聚《阿毘達磨俱舍論》何名正性。謂契經言。貪無餘斷。瞋無餘斷。癡無餘斷。一切煩惱皆無餘斷。是名正性。定者謂聖。聖謂已有無漏道生。遠諸惡法故名為聖。獲得畢竟離繫得故。定盡煩惱故名正定。諸已獲得順解脫分者。亦定得涅槃。何名邪性。謂諸地獄傍生餓鬼。是名邪性。定謂無間。造無間者必墮地獄故名邪定。何非正定。彼後或墮邪定聚故。又得涅槃時未定故。非如預流者極七返有等。又彼未能捨邪性故。《大智度論》能破顛倒者名「正定」。必不能破顛倒者是「邪定」。得因緣能破，不得則不能破，是名「不定」。《釋摩訶衍論》（一者）三賢及十聖名為正定聚。決定安立不退位故。十信前名為邪定聚。不能信業果報等故。十種信心名為不定聚。或進或退未決定故。《釋摩訶衍論》（二者）無上大覺果名為正定聚。已滿足故。十信前并十信心名為邪定聚。皆無善根故。三賢及十聖名為不定聚。皆未究竟故。《釋摩訶衍論》（三者）十聖名為正定聚。已得真證故。十信前名為邪定聚。無樂求心故。十信三賢名為不定聚。未得正證故。《大乘起信論疏筆削記會閱》（權教）以菩薩為正。以無種性人為邪。以不定性人為不定。《大乘起信論疏筆削記會閱》（終教）三賢為正。以一切異生為邪。十信為不定。《瑜伽師地論》正性定亦有二種。一本性正性定。二方便正性定。……邪性定聚。復有二種。一本性邪性定。二方便邪性定。……不定亦有二種。一本性不定。二方便不定。……

 參考資料 

Category:佛教阿毘達摩術語
Category:佛教名數3